Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: 3. Az MTA elnökének állásfoglalásával összefüggésben az Alkotmánybíróság a 27/2006. (VI. 21.) AB határozatban
Paragraph Index: 287

3. Az MTA elnökének állásfoglalásával összefüggésben az Alkotmánybíróság a 27/2006. (VI. 21.) AB határozatban kimondta: A Nekt. 61. § (2) bekezdése „pusztán arra kötelezi az OVB-t, hogy szerezze be az MTA állásfoglalását, nem tartalmaz rendelkezést arra nézve, hogy az OVB-nek az eljárás mely szakaszában kell megkeresnie állásfoglalás végett az MTA elnökét. A népi kezdeményezésre irányuló eljárásnak két olyan szakasza van, amelyben az OVB elé kerül az ügy. Az elsõ szakasz a népi kezdeményezésre irányuló aláírásgyûjtõ ív hitelesítése, a második szakasz az összegyûjtött aláírások benyújtása után az aláírások ellenõrzése és az aláírt aláírásgyûjtõ ívek megküldése az Országgyûlésnek. A Nekt. 61. § (2) bekezdése második mondatának szövegébõl nem következik az, hogy az OVB az aláírásgyûjtõ ív hitelesítését megelõzõen köteles az MTA elnöke állásfoglalásának kikérésére, az OVB e kötelezettségének az összegyûjtött aláírásoknak az Országgyûlés elé terjesztéséig bármikor eleget tehet. A Nekt. hivatkozott rendelkezése nem tartalmaz utalást arra nézve sem, hogy az aláírásgyûjtõ ív és a kérdés hitelesítése során az OVB döntését az MTA elnökének állásfoglalására figyelemmel kell meghoznia, nem biztosít hatáskört az OVB-nek arra, hogy az állásfoglalás alapján a Nekt. 1. § (2) bekezdésében foglalt feltételek fennállását vizsgálja. Az OVB hatásköre a népi kezdeményezésre irányuló eljárásban technikai jellegû. Az aláírásgyûjtõ ív hitelesítésének az a funkciója, hogy az OVB elõ zetesen, az aláírásgyûjtés megkezdése elõtt ellenõrizze, hogy az aláírásgyûjtõ ív hitelesítésre benyújtott mintapéldánya megfelel-e a törvényben elõírt garanciális követelményeknek, alkalmas-e arra, hogy a megfelelõ számú aláírás összegyûjtése után az Országgyûlés népi kezdeményezésként megtárgyalja azt. A népi kezdeményezés teljesíthetõségérõl való döntés az Országgyûlés hatáskörébe tartozik. A Nekt. 61. § (2) bekezdésének az indítványozó által felvetett értelmezése – mely szerint az aláírásgyûjtõ ív hitelesítése során az OVB az MTA állásfoglalása alapján vizsgálni köteles azt is, hogy az a népcsoport, amelynek tagjai ’bizonyság’-ot kívánnak tenni kisebbséghez tartozásukról, megfelel-e a Nekt. 1. § (2) bekezdésében meghatározott feltételeknek – az Országgyûlést a népi kezdeményezés tárgyában megilletõ döntési hatáskör korlátozását jelentené.” (ABH 2006, 378.) Következésképpen a Nekt. 61. § (2) bekezdésébõl az OVB-nek csak az a kötelezettsége származik, hogy az MTA elnökének állásfoglalását beszerezze, és a népi kezdeményezést az MTA elnökének állásfoglalásával együtt terjessze az Országgyûlés elé. Ezért az Alkotmánybíróság elutasította azokat az indítványi részeket, amelyek azt kifogásolták, hogy az OVB eddigi eljárása során nem kereste meg az MTA elnökét.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes